স্বপ্নের স্মৃতি একীভবন/সংযুক্তিকরণ মডেলটিও নানা দিক দিয়ে আকর্ষণীয়। অন্যান্য বৈশিষ্ট্যের সাথে স্বপ্নে কেন অনেক আগের স্মৃতি ঘুরে ফিরে চলে আসে তার ব্যাখ্যা দেয় মডেলটি। ব্যাখ্যাটি নতুন ঘটনার তথ্য পুরনো স্মৃতির সাথে সংযুক্ত হয়ে যাচ্ছে বলেই পুরনো দিনের কথা স্বপ্নে উঁকি দিচ্ছে। স্মৃতি একীভবন/সংযুক্তিকরণ মডেলের মধ্যেই কিছু ভিন্ন ভিন্ন ব্যাখ্যা আছে যারা আলাদা গুরুত্বের দাবী রাখে। যেমন কোন কোন ব্যাখ্যায় দাবী করে যে মস্তিষ্কের স্মৃতি একীভবনের ক্ষেত্রে স্বপ্নই কেন্দ্রীয় ভূমিকা পালন করে। এ ধরণের ব্যাখ্যাকে অবশ্য উপরের মতো সমালোচনার মুখোমুখি হতে হবে। যেসব স্বেচ্ছাসেবীরা স্বপ্ন দেখেন না বলে দাবী করেন, তাদেরকে বিভিন্ন স্মৃতি-পরীক্ষায় ভালোভাবেই উন্নীত হতে দেখা যায়। হার্বার্ট বিশ্ববিদ্যালয়ের অ্যালেন হবসন একীভবন/সংযুক্তিকরণ মডেলের একটি লঘু সংস্করণ প্রস্তাব করেছেন। তিনি বলেন যে ঘুম-চক্রের মূল উদ্দেশ্য হলো স্মৃতি একীভবন ও সংযুক্তিকরণ। আর গল্প-বলা-স্বপ্নে আমরা যে অভিজ্ঞতার মধ্য দিয়ে যাই তা সম্মুখ কর্টেক্সের যৌক্তিক অংশের নিষ্ক্রিয় হয়ে গিয়ে মস্তিষ্কের অতিআবেগী অংশ দৃশ্য-স্মৃতির বিভিন্ন ছেঁড়া অংশকে পরপর জোড়া লাগিয়ে একটি কাহিনীর রূপ দেয়। এই মত অনুসারে, স্বপ্নের উপাদান আসলে সার্কাসে মজার আয়নায় দেখা মোচড়ানো প্রতিবিম্ব ছাড়া কিছু নয়। তাই স্বপ্নের কোন রূপকের ফ্রয়েডিয় কিংবা অন্য কোন ব্যখ্যা দেওয়ারও প্রয়োজন নেই।